Könyvkritika – Kezdetben (Henri Blocher)


Amikor ezt a könyvet elolvastam nagyon sokat elgondolkodtatott. Alapjába véve egyes mondanivalóival nem tudtam egyetérteni, főleg azzal, hogy lehetőséget kínál fel a keresztyéneknek, hogy egyszerre higgyenek az evolúcióban és a bibliai teremtésben, ami szó szerint értendő, de azért néhány érdekes dolgot is tudott mondani. A könyvnek a célja alapjába véve az volt, hogy a sok-sok keresztyén nézetet felvillantsa, ami körbeveszi a teremtés kontra evolúció vitát. A könyvnek inkább egy futó kommentárját írok, és inkább a fontosabb részeiről szeretnék beszámolni, ami fontos a teremtés és az evolúció vita, valamint az Evangélium szempontjából. 


Elsősorban ehhez azt szeretném mondani, hogy az észrevételem az, hogy sok nézetet szeretne felkínálni az olvasó számára, hogy közülük egyet válasszon magának, ami az én véleményem szerint nem egészen helyes dolog. Amint a szerzője is mond a könyvéről az, hogy a keresztyén értelmezési hagyományok gazdagságát akarja felmutatni, és bemutatni azt, hogy milyem sokféleképpen gondolkodhatunk a teremtésről. De saját maga is kénytelen elmondani, hogy ő az irodalmi értelmezést helyezi előtérbe. Az volt a tapasztalatom, hogy nem bánt elég jól a szó szerinti kreacionista értelmezéssel, ahol leszerepeltette azok érveléseit, vagy erősebb érveit elhallgattatta.


Blocher az egész könyv folyamán azt csinálja, hogy a Genezis első három fejezetét veszi, és a különböző nézetek szerint tárgyalja azt. Az elején a hit; a kinyilatkoztatás és a tudomány kölcsönhatásáról ír. A mű szempontjából fontos, hogy erről tudjon az olvasó, mivel az egész könyvön végig vonul a teremtés vagy evolúció kérdése. Az első ilyen az ún. antiszcientizmus, vagyis a szó szerinti értelmezés, ami „a jelenségeknek olyan magyarázatát adva, mely a divatos teóriákat hivatott helyettesíteni. Ellentudományt erőltetnek a másik helyére. S mind azért, mert összeegyeztethetetlennek ítélik a bibliai kinyilatkoztatást és a tudósok körében elterjedt nézeteket, és az utóbbiakat megalapozatlannak találják. Tiltakozni kellene ezen elnevezés szerint, mivel az evolúciót nem lehet tudománynak minősíteni (lásd Tudomány-e az evolúció és A kreacionizmus és az evolucionizmus ellentéte című cikkjeimet), mivel eleve empirikusan megfigyelhetetlen és egyszeri eseményekről van szó az evolúciónál. A kreacionizmus emellett alternatív értelmezést ad az adatoknak: a leleteknek, a kőzetrétegeknek, és az élőlények közti viszonyokra.


A másik két álláspont, a fideizmus és a konkordizmus egymáshoz hasonlít abban, hogy sokkal hajlandóbb egyezést kötni az evolúcióval, és állítólagosan a evolúcióval, mint „tudománnyal” (nevezzük ezt innentől az evolúciós hitrendszerének). A konkordizmus lényegében a Szentírás állításait összeegyezteti mindenképpen a megfigyelhető világgal, és a fideizmus viszont a teremtés-evolúció kérdést azonban teljesen elkerüli: azt állítja, hogy az, ami a Szentírásról ír, az doktrína, és amit az evolúciós hitrendszer állít, az egy másik síkon mozog, és a két sík sehol nem találkozik. Baronius állítása szerint: „A Szentírásnak az a célja, hogy arra tanítson meg, miként juthatunk a mennyországba, nem pedig arra, hogy milyen is az.” Később írok majd arról, hogy miért is fontos szó szerint venni a Szentírás szavait.

Ami nagyon vitatott, az a teremtés hetének a hossza: erről négy elméletet villant föl a szerző: a helyreállítás elmélet, a konkordancia elmélet, a szó szerinti értelmezés, és az irodalmi értelmezés. A szó szerinti értelmezésen kívül létezik még a helyreállítás elmélet, valamint a konkordista értelmezés. Ez a kettő többé-kevésbé össze akarják egyeztetni az evolúció hosszát a teremtés hat napjával. Az irodalmi értelmezés pedig megint olyan, hogy allegóriákat vezet be a Genezis 1 helyébe. A helyreállítási elméletet Thomas Chalmers hozta létre a 19. század elején, és röviden azt állítja, hogy a Genezis 1,1 és 1,2 között volt egy nagy hézag, amely alatt az egész élővilág az evolúció révén teremtődött meg, és a sötétség pedig a Sátán bukásával magyarázzák, amikor a földre bukott, majd Isten tovább a teremtés hete alatt „helyreállítja a teremtett világot”. Ezt sok helyen már megcáfolták, ezért nem foglalkozunk vele részletesebben: Először is a Gen. 1,1 és 1,2 szövegtanilag egymással összefügg, és nem jeleznek sehogy sem arra, hogy mintha ott hézag lett volna. Értelmetlen emellett az, hogy Isten miért is pusztítaná el értelmetlenül a teremtett világát. A konkordista értelmezés pedig ott téved el, amikor a teremtés napjait hosszú koroknak értelmezi. Ugyanis a héber értelmezés szerint a hosszú korszakoknak sok-sok kifejezése van, mint pl. a quedem: ősi, vagy régebbről, vagy olam: örökkévaló, vagy állandóan, dor: korszak, vagy éra, vagy: tamid: ami azt jelenti, hogy folyamatosan, vagy örökké. A yomnak az igazi értelmezését teljesen figyelmen kívül hagyják, mint egy periódus világosság, amelyet egy periódus sötétség követ. Ez nyilván lehetetlen, ha arról beszélünk, hogy a növények egy nap alatt lettek volna megteremtve, különben elhaltak volna a sötétség alatt. Mellesleg a teremtés és az evolúció sorrendje teljesen eltérő, amit itt táblázatban foglaltam össze:

Teremtés
Evolúció

Isten teremti az anyagot 1,1
az anyag már ott volt

A föld a nap és csillagok előtt 1,1
nap és csillagok a föld előtt

tengerek a föld előtt 1,2 és 9
fordítva

atmoszféra két víztest között 1,7
atmoszféra hidroszféra felett

az első élet jelei: növények 1,11
az első élet jelei: tengeri lények

gyümölcsfák halak előtt 1,12 és 20
fordítva

madarak rovarok előtt 1,20 és 24
fordítva

növények a nap előtt 1,11 és 14
a nap a növények előtt létezett

férfi a nő előtt 2,21-23
nő a férfi előtt (genetika)

élet az eső előtt 2,4-7; 7,12
eső az élet előtt

a teremtés kész egész 2,1
az evolúció ma is zajló folyamat

Talán a legeslegalapvetőbb érv, amit fel lehet hozni a konkordista elmélet ellen tulajdonképpen a fizikai halál. Ezért összeegyeztethetetlen alapjába véve az evolúció és a teremtés, mivel a testi halál az evolúció szerint egy pozitív tényező: nélküle nem lene természetes szelekció, vagy fajkeletkezés. A halál viszont büntetés az ember számára, amikor a tiltott gyümölcsről evett, Isten ellen fellázadva. Ezért mondja magának Isten, amikor az Édenkertből kiűzi az emberpárt, hogy az örök élet fájától is meg kellene védeni, nehogy örök élete legyen, és akkor végképp nem lehet az embert visszatéríteni az embert az Istenhez. A teremtésnél a halál Ádám cselekvésének a következménye: ezt igazolja Pál a Római levélben. A konkordista elméletnek és az irodalmi értelmezés (az örök hetedik nap) gyengéje viszont az, hogy ha a hat nap hossza nem hat nap, hanem esetleg egy korszak, akkor Ádám miért csak 930 évesen halt meg? Legutóbb az irodalmi értelmezés gyengéje az, hogy alapozatlan a hat nap, vagyis legalább nem ennek a lényege. Az tény, hogy a teremtés sok dologról beszél önmagában, mint a férfi és a nő viszonya, vagy a bűn beköszönte a világba, vagy a házasság, a nyelvek, és a törvény eredete, vagy a lét mibenléte. Ennek megfelelően figyelembe kell venni, hogy a Teremtés könyve a Biblia azon könyvek közé tartozik, ami a történelmi könyvekhez tartozik. Azért is célszerűtlen beszélni a teremtésről úgymond tipológiai értelemben, mert itt történik az, hogy minden dolognak az eredetéről beszélünk. A Teremtés könyve mintegy alapot vet mindennek: Itt van az, hogy meghatározzuk azt, hogy milyen volt az embernek és az Istennek a kapcsolata kezdetben, és hogy a bűn hogyan köszönt be a világba; mit is jelent a bűn: ez hogyan borította fel a kapcsolatot Isten és az ember között, és hogy ez hogyan érintette meg az élővilágot. Azt is mutatja be, hogy miért van alapja a törvénynek, hiszen a törvény által látjuk meg, hogy miért vagyunk bűnösek. Önmagában vagyunk bűnösek Ádám bukása miatt, és a bűnös természetünk miatt, de a törvény erre világít rá. És ez mind pedig alapot vet annak, hogy miért jött el Jézus a földre, és hogy miért élt egy tökéletes életet, és miért halt meg a kereszten. Az ő keresztje visszamutat a teremtésre és a Bűnesetre.


Ez természetesen átvezet a következő nagy részre, ami az édeni szövetségről és a bűnesetről beszél. Itt a szerző olyan neveket tüntet fel, mint Ricouer, Barth, vagy Kirkegaard; a többsége olyan, akinek elég liberális nézete volt a teremtésről: azt a veszélyes dolgot teszik, hogy allegorizálják a teremtést és akár a bűnesetet: saját filozófiájukkal indulva próbálnak bizonyítékot találni a Szentírásban, ami azt alátámasztja. Ez azért olyan veszélyes, különösen itt, mivel a Bibliában meg kell adni a bűnnek a maghatározását és az eredetét. Ha nem történt volna szó szerint a Bűneset, akkor nem tudhatjuk, hogy mikor jött be a világba a bűn és a halál. Ahogy Pál írja a Róma 5, 12-ben, ez egy ember cselekvése által történt. Esetleg sosem jött be a világba, hanem a világ eleve így is volt. Márpedig Isten jónak látta a teremtett világot, és Istenben nincsen semmi sötétség. Hiszen az evolúció nem számol a bűnnel. Nem tesz említést róla: nem tartozik menetrendjébe. Így ha a keresztyén hisz az evolúcióban, alap nélkül hisz az Evangéliumban. Pál arról is ír, hogy „Viszont a bűnt nem ismerném, ha nem ismertem volna meg a törvény által, és a kívánságot sem ismerném, ha a törvény nem mondaná: „Ne kívánd!” De a bűn a parancsolattól ösztönzést kapott, és felszított bennem mindenféle kívánságot. Mert a törvény nélkül a bűn halott.” Magyarul a törvénynek az alapja le van rakva a Genezisben, és ez is függ a szó szerinti Bűnesettől.


Számos katolikus teológus, például Ricoeur, és Karl Rahner (de lehet, hogy mások is vannak) a Bűnesetet az evolúciós elmélet kedvéért egyszerűen kiiktatják. „Minden erőfeszítés, mely az elbeszélés szó szerinti értelmét igyekszik megmenteni, hiábavaló és reménytelen: az emberiség kezdeteiről szerzett tudományos ismeretek kizárják egy ilyen ősi esemény megtörténtét.” A Bűnesetet úgy magyarázzák el, mint amikor az ember kialakul, és öntudatra ébred, és ráeszmél arra, hogy az előző állati volta, a vérontás és agresszió mennyire rossz és káros, és visszaemlékszik a paradicsomi állapotra. Az idő és tér síkja továbbra felbomlik, és az „egoizmus metafizikai halálát” látja itt ebben. De ez továbbra is azt állítja, hogy Isten gyilkossággal és véres kézzel teremti meg a világot, valamint hogy nem is határozza meg, mi pontosan a bűn, ráadásul, ha allegória. Ha allegória, hogyan tudjuk megérteni, hogy mit állít pontosan? És ha azt az exegézist alkalmazzuk a Biblia többi részére, hogy a csodákat naturalista módon magyarázzuk, akkor mivé lesznek az Ószövetség többi csodája, még a Szűztől való születés, a Feltámadás, és a mennybemenetel, stb…?


A Bűnesetnek efféle kezelése olyan veszélyt is rejt, hogy a végső idők-beli „megváltás” is értelmét veszti, hiszen ez a helyreállítást jelenti. Ha a bűn mindig is volt a világban, és a halál, akkor mire állítódik vissza az egész teemtettség, hiszen Pál arról ír, hogy a világ nyögve várja a megváltást, az emberhez hasonló módon is.


A Genezis első három, vagy akár első tizenegy fejezetét kár lenne allegorizálni. Azért is, mert a héber nyelvtani szerkezet és a szavak értelmezése arra mutat, hogy történelmi dokumentumról van szó; erre utalnak a nemzetségtáblák; Lukács Evangéliumában Jézust visszavezeti egészen Istenig, Ádámon keresztül, mivel ő volt az emberiség feje. Miért az első tizenegy fejezetet kezelik allegóriaként egyesek, ha már a könyv többi része nem az? Hiszen a héberek a Genezis könyvét folyamatosan írták, és a fejezetek kezdetét és végét inkább a modern kor adta hozzá, hogy formailag adjanak határokat a szövegeknek. Mózes, amikor az öt könyvét megszerkesztette, különböző iratokat foglalt össze, és ezekhez hozzátartozott a Genezis 1-11 is. Ha a Genezis 1-11 allegória, akkor a kezdetén lévő „Kezdetben teremtette Isten a mennyet és a földet” milyen jelentőséggel bír, és mit is jelent? Istennek milyen szerepe van így a világban, ha Teremtő státusza csak allegórikus? 


Néhányszor éri a szó szerinti értelmezést az a vád, hogy azok, akik ezt próbálják bebizonyítani tudományosan, azok egy egészen új keletű elméletet alakítanak ki. Ez az állítás messze van az igazságtól. A keresztyének és a héberek a történelem során mindig is hittek egy fiatal Földben. Megeshet, hogy valaki olyan elképzeléssel jött, hogy a Szentírás azt állítja, hogy a Föld idős és régi, de ezek soha nem voltak többségben. Hales, aki „a geográfia, történelem, és prófécia új analízise” című könyvet írta 1830-ban 120-nál több olyan dátumot ad, amelyre több szerző jutott a Biblia kutatása során, és itt egy táblázatban mellékelek néhányat. Szembetűnő, hogy nemcsak héber vagy keresztyén írók beszéltek egy fiatal földről a Szentírás alapján.


A dátum forrása
Biblia kutató
dátum (Kr.e.)

Alfonso X
Müller
6984

India
arab források
6174

Kína
Bailly
5157

Josephus
Playfair
5555

Talmud szerint
Petrus Alliacens
5344

Samáriai számítás
Scaliger
4427

Ussher, Spanheim, Calmet, Blair, stb…

4004

Kepler
Playfair
3993

héber számítás
Strauchius
3760


A héber értelmezések szerint egy nap, azaz egy yom az egy idő periódus, amelyet úgy határoznak meg, hogy egy periódus világosság felvált egy periódus sötétséget. A mai teológiai egyetemeken viszont nincsen egyetlen olyan egyetem, ahol ne azt állítanák, hogy a teremtés napjai ugyanolyan hosszúak voltak, mint egy mai átlagos nap, és hogy valóságos Özönvíz volt. Vagyis más véleményeket nem is vesznek komolyan.


Henri Blocher és azon emberek, akik nem szó szerint veszik a teremtés hat napját viszont egy nagy akadályba ütköznek: a nemzetségtáblák. Ugyanis a héber kritikák szerint ezeknek a nemzetségtábláknak a tagjainak az élet hosszát összeadva nem hoznak ki semmi mást, mint azt, hogy a föld fiatal, és hogy nem lehet öreg. Ezek a nemzetségtábláknak nincsen más jelentésük. Próbáltak különbözőképpen értelmezni ezeket, hogy összeegyeztethessék az evolúcióval, de minden ilyen próbálkozás nyílván erőltetett: úgy próbálták magyarázni, hogy az egyes nevek például korszakokat ölelnek fel. De ilyenkor egy korszak sok tízezer évet ölel fel, és egy magyarázatlan hézagot hagy. A Lk. 3,38 szerint „Ez Énósé, ez Sété, ez Ádámé; ez pedig az Istené.”, magyarul Ádámot nem előzött meg semmiféle élőlénysorozat, amint az evolúció szerint volt. 
Mind ennek fényében nem lenne korrekt felkínálni sok más elméletet arról, hogy egyes keresztyén írók hogyan vélekednek a teremtésről, mivel eddig szinte mindnyájan egy fiatal földben hittek. Darwin a Fajok Eredetében sokszor kifejezésre juttatja azon nézetét, miszerint a Teremtés tudományosan nincsen alátámasztva, és hogy a bizonyítékok inkább az evolúcióra mutatnak. Így tehát Darwin korában a vallásos emberek, sőt a tudósok többsége hitt a bibliai teremtésben. Ezt támasztja alá, hogy a tudósok igyekeztek olyan bizonyítékokat hozni, amelyek alátámasztották a Genezis könyvét. Cuvier volt egy ilyen tudós, aki kialakított egy nagyszabású teremtéselméletet; kiállításra helyezett egy olyan mészkőtömböt, amely Mexikóból származott, és amelyben benne volt foglalva egy emberi csontváz. Ezek mellett lehet említeni egyes keresztyén teológusokat az elmúlt két évezredben, akik a szó szerinti teremtést fogadták el, ezek közül Kálvin, Luther, Theophilusz, Ágoston, és Kappadokiai Bazil.

A keresztyéneknek ezen a téren konzisztensnek kell lenniük, ellenben ha próbálunk bizonyságot tenni másoknak, esedékes, hogy nem fogják állításainkat elfogadhatónak tartani, és inkább megerősítjük a saját hitében, hogy a vallás és a „tudomány”, lásd evolúciós hitrendszer összeegyeztethetetlen, és hogy a Biblia téved. Gyengesége a szerzőnek, hogy a tudománynak inkább több jelentőséget tulajdonít, mint Isten kijelentett szavának. Ebből a szempontból úgy tünteti fel a kreacionizmust és a szó szerinti hagyományt, mintha azok élesen tudomány ellenesek lennének, figyelmen kívül hagyva, hogy az evolúció hitrendszer sem tudomány, hanem inkább filozófia. A szerző inkább a tudományos filozófiában hisz, mintsem a Bibliában. Jézus és Péter ugyanis világosan beszél az Özönvízről: „Ahogyan Nóé napjaiban történt, úgy lesz a az Emberfia eljövetele is. Mert amiképpen azokban a napokban, az özönvíz előtt, ettek, ittak, házasodtak és férjhez mentek egészen addig a napig, amelyen Nóé bement a bárkába, és semmit sem sejtettek, míg el nem jött az özönvíz, és mindnyájukat el nem sodorta…” (Mt. 24, 37-39), vagy a Mt. 19, 4-5-ban, amikor Jézus arról beszél, hogy Isten az embert férfivá és nővé teremtette, kezdettől fogva. Itt az a kérdés, hogy nekem kicsoda Jézus: ha ember volt, akkor tévedhetett. De mivel amit mond az isteni kinyilatkoztatás, akkor el kell hinnem, hogy volt Özönvíz, és hogy fiatal a föld.

Blocher felvillantja a teremtés antropológiai szemléletét ebben a paragráfusban: „Könnyű észrevenni ennek az igen rugalmas megoldásnak az előnyeit. Megőrzi a neolitikumi hipotézis legtöbb erősségét anélkül, hogy kizárná a cro-magnoni embert és tagadná az emberi nem egységét illetve az ádámi atyaságot. Ugyanazok az ellenvetések merülnek föl, mint a „visszavetítő” megoldással szemben a családfák kapcsán, de ezúttal kevésbé élesen, ugyanis ez az elmélet nagyobb rugalmassággal közelít a nevek felsorolásához (szerintük elsősorban szemléltető jellegű a válogatás); és az időtartam lerövidülhet, ha azt a változatot választjuk, mely szerint Ádám a sapiens sapiens. Ez az azonosítás egyébként elég természetes; mintha „normálisabb lenne” J. Carles számára is, aki ugyanakkor nincs meggyőződve a Neander-völgyi ember felől.” Kérem szépen, ez a bekezdés úgy király, ahogy van. Nyilvánvaló, hogy a Biblia nem beszél erről. Lehet látni, hogy ha az evolúciós gondolkodást beleerőszakoljuk a bibliai képbe, akkor csak a Biblia átjavítása és eltorzítása lesz az eredmény.


Összességében én úgy látom, hogy ez a könyv a célból jött létre, hogy a teista evolúciós nézetekkel összebarátkoztassa az embert, különösen az úgy nevezett „irodalmi értelmezés”-sel, ami újkeletű dolog. A könyv végén ünnepélyesen felkiált, kérdően, hogy: Tulajdonképpen miért nem lehet az evolúciót elfogadtatni a keresztyén dogmatikán belül? Itt látszik felszínre kerülni valódi hite. A módszere abban áll, hogy a teremtésről sok nézetet közöl, attól függetlenül, hogy helytelenek is lehetnek, és abban reménykedik, hogy majd leülepszik a köztudatban, így bizalmatlanságot keltve a szó szerinti értelmezésben, amire eléggé törekedett a könyv egészében. A könyv szerzője tudomásom szerint katolikus volt (a katolikus egyházban ma már széles körben elterjedtek az evolúciós nézetek), és úgy vélem, ez egy olyan lépés a katolikus egyháztól, hogy a saját dogmáit (itt például az irodalmi értelmezést) széles körben elfogadtassa. Ahogyan már említettük, ez két okból helytelen, mivel ez eddig a keresztyének döntő többségben hagyományosan szó szerint értelmezték a teremtést, ráadásul ha a Genezis könyvét allegorizáljuk, akkor elveszítjük annak értelmét és alapját.

